things you should know before openingasavings bank account|സേവിംഗ്‌സ് ബാങ്ക് അക്കൗണ്ടുകള് ആരംഭിക്കുന്നതിന് മുമ്പായി ഇക്കാര്യങ്ങള് നിര്‍ബന്ധമായും അറിഞ്ഞിരിക്കണം - Malayalam Goodreturns\n» സേവിംഗ്‌സ് ബാങ്ക് അക്കൗണ്ടുകള് ആരംഭിക്കുന്നതിന് മുമ്പായി ഇക്കാര്യങ്ങള് നിര്‍ബന്ധമായും അറിഞ്ഞിരിക്കണം\nPublished: Sunday, May 30, 2021, 20:02 [IST]\n39 min ago സാമ്പത്തിക ആസൂത്രണം: സുരക്ഷിത ഭാവിക്ക് ഒരിക്കലും ഒഴിവാക്കാൻ പാടില്ലാത്ത കാര്യങ്ങൾ\nബാങ്കില് അക്കൗണ്ട് ആരംഭിക്കുവാനായി ചെല്ലുമ്പോള് ശ്രദ്ധ പലിശ നിരക്കുകളില് മാത്രം ഒതുങ്ങിപ്പോകരുത്. മിക്ക ബാങ്കുകളും നിങ്ങളുടെ ആവശ്യങ്ങള്‍ക്കനുസരിച്ചാണ് സേവിംഗ്‌സ് ബാങ്ക് അക്കൗണ്ട് ക്രമീകരിച്ചിരിക്കുന്നത്. എത്ര തുക നിങ്ങള് അക്കൗണ്ടില് ബാലന്‍സ് സൂക്ഷിക്കുന്നുവോ, അത്രയും മികച്ചതായിരിക്കും നിങ്ങള്‍ക്ക് ലഭിക്കുന്ന സേവനങ്ങള്.\nഅക്കൗണ്ടിന്റെ തരം അനുസരിച്ച് നിങ്ങള് നിശ്ചിത തുക ബാലന്‍സായി അക്കൗണ്ടില് സൂക്ഷിക്കേണ്ടതുണ്ട്. അത് ഓരോ ബാങ്കിനുമനുസരിച്ച് വ്യത്യാസപ്പെട്ടിരിക്കും.\nഎസ്്ബിഐയില് നിങ്ങള് സേവിംഗ്‌സ് അക്കൗണ്ട് തെരഞ്ഞെടുത്താല് നിങ്ങള്‍ക്ക് മുഴുവന് സേവനങ്ങളും ലഭിക്കും. മൊബൈല് ബാങ്കിംഗ്, എസ്എംഎസ് അലേര്‍ട്ട്, ഒരു സാമ്പത്തിക വര്‍ഷത്തില് 10 ചെക്ക് ലീഫുകള്, ഓണ്‍ലൈന് പണമിടപാട് സേവനങ്ങള് എന്നിവ അവയില് ഉള്‍പ്പെടും. മിനിമം ബാലന്‍സ് സൂക്ഷിക്കേണ്ട ആവശ്യവുമില്ല.\nസേവിംഗ്‌സ് പ്ലസ് അക്കൗണ്ടുകളുമുണ്ട്. ബാങ്ക് അക്കൗണ്ട് ഒരു നിക്ഷേപ പദ്ധതിയുമായി ബന്ധിപ്പിച്ചിട്ടുണ്ടാകും. എപ്പോഴാണോ നിങ്ങളുടെ അക്കൗണ്ട് ബാലന്‍സ് ഒരു നിശ്ചിത പരിധിയ്ക്ക് മുകളിലാകുന്നത്, ആ തുക അപ്പോള് തന്നെ നിക്ഷേപത്തിലേക്ക് മാറ്റപ്പെടും. സേവിംഗ്‌സ് അക്കൗണ്ടുകളുടെ എല്ലാ പ്രത്യേകതകള്‍ക്കുമൊപ്പം നിക്ഷേപത്തിലേക്ക് മാറ്റിയ തുകയ്ക്ക് മേല് വായ്പ, 25 ചെക്ക് ലീഫുകള്, നിക്ഷേപത്തിലേക്ക് മാറ്റപ്പെടുന്ന തുകയ്ക്ക് ഉയര്‍ന്ന പലിശ എന്നീ നേട്ടങ്ങള് അധികമായി സേവിംഗ്‌സ് പ്ലസ് അക്കൗണ്ട് ഉടമകള്‍ക്ക് ലഭിക്കും.\nമുന്‍നിര സ്വകാര്യ ബാങ്കുകളില് ഇന്‍സ്റ്റന്റ് സേവിംഗ്‌സ് അക്കൗണ്ടുകളുടെ സേവനവും ലഭിക്കും. ഉപയോക്താവിന് ഓണ്‍ലൈനായി അക്കൗണ്ട് ആരംഭിക്കാം. സ്ത്രീകള്‍ക്കായുള്ള സേവിംഗ്‌സ് അക്കൗണ്ടുകളും 18 വയസ്സില് താഴെയുള്ള കുട്ടികള്‍ക്കുമായുള്ള പ്രത്യേകം സേവിംഗ്‌സ് അക്കൗണ്ടുകളുമുണ്ട്. ചില ബാങ്കുകള് മുതിര്‍ന്ന പൗരന്മാര്‍ക്കും സേവിംഗ്‌സ് അക്കൗണ്ട്‌സ് സേവനങ്ങള് നല്‍കി വരുന്നുണ്ട്.\nthings you should know before openingasavings bank account|സേവിംഗ്‌സ് ബാങ്ക് അക്കൗണ്ടുകള് ആരംഭിക്കുന്നതിന് മുമ്പായി ഇക്കാര്യങ്ങള് നിര്‍ബന്ധമായും അറിഞ്ഞിരിക്കണം\nthings you should know before openingasavings bank account\nStory first published: Sunday, May 30, 2021, 20:02 [IST]


ജോസെയെ സോൾഷ്യാറിന്റെ മാഞ്ചസ്റ്റർ വീഴ്ത്തി, താരമായി മാർക്കസ് റാഷ്ഫോർഡ്!! | Fanport | Featured News Malayalam\nHome Football Premier League ജോസെയെ സോൾഷ്യാറിന്റെ മാഞ്ചസ്റ്റർ വീഴ്ത്തി, താരമായി മാർക്കസ് റാഷ്ഫോർഡ്!!\nജോസെയെ സോൾഷ്യാറിന്റെ മാഞ്ചസ്റ്റർ വീഴ്ത്തി, താരമായി മാർക്കസ് റാഷ്ഫോർഡ്!!\nDecember 5, 2019 - 2:55 AM\nമുൻ മാഞ്ചസ്റ്റർ യുണൈറ്റഡ് പരിശീലകൻ ജോസെ മൗറീനോയുടെ ഓൾഡ്ട്രാഫോർഡിലേക്കുള്ള തിരിച്ചുവരവ് നിരാശയിൽ അവസാനിച്ചു. ഇന്ന് പ്രീമിയർ ലീഗിൽ ഏവരും ഉറ്റുനോക്കിയ പോരാട്ടത്തിൽ ജോസെ മൗറീനോ പരിശീലിപ്പിച്ച ടോട്ടൻഹാമിനെ ഒലെയുടെ മാഞ്ചസ്റ്റർ യുണൈറ്റഡ് പരാജയപ്പെടുത്തി. ആവേശകരമായ മത്സരത്തിൽ ഒന്നിനെതിരെ രണ്ടു ഗോളുകൾക്കാണ് മാഞ്ചസ്റ്റർ യുണൈറ്റഡ് വിജയിച്ചത്.\nസ്കോർ കാർഡിൽ തുല്യരുടെ പോരാട്ടം പോലെ തോന്നും എങ്കിലും ഇന്ന് മാഞ്ചസ്റ്റർ യുണൈറ്റഡിന്രെ സമ്പൂർണ്ണ ആധിപത്യമാണ് ഓൾഡ്ട്രാഫോർഡിൽ കണ്ടത്. മത്സരം തുടങ്ങി ആറാം മിനുട്ടിൽ തന്നെ മാഞ്ചസ്റ്റർ യുണൈറ്റഡ് മുന്നിൽ എത്തി. ഗംഭീര ഫോമിൽ ഉള്ള മാഞ്ചസ്റ്റർ യുവ ഫോർവേഡ് മാർക്കസ് റാഷ്ഫോർഫ് ആണ് യുണൈറ്റഡിനെ മുന്നിൽ എത്തിച്ചത്.\nതുടർന്നും നിരവധി അവസരങ്ങൾ യുണൈറ്റഡ് സൃഷ്ടിച്ചു എങ്കിലും അവസരം മുതലെടുക്കാബ് ആയില്ല. എന്നാൽ ആദ്യ പകുതിയിൽ സ്പർസിന് ലഭിച്ച ഏക അവസരം ഗോളാക്കി മാറ്റാൻ സന്ദർശകർക്കായി. ഒരു മാന്ത്രിക ടച്ചിലൂടെ ഡെലി അല്ലിയാണ് സ്പർസിന് സമനില നൽകിയത്. രണ്ടാം പകുതിയുടെ തുടൽകത്തിൽ റാഷ്ഫോർഡ് തന്നെ യുണൈറ്റഡിന് ലീഡ് തിരികെ നൽകി. റാഷ്ഫോർഡ് തന്നെ വാങ്ങിയ നൽകി പെനാൾട്ടി റാഷ്ഫോർഫ് തന്നെ ലക്ഷ്യത്തിൽ എത്തിച്ചു.\nജോസെ മൗറീനോയുടെ ടോട്ടൻഹാം പരിശീലകനായുള്ള ആദ്യ പരാജയമാണിത്. ഇന്നത്തെ വിജയം മാഞ്ചസ്റ്റർ യുണൈറ്റഡിനെ ലീഗിൽ ആറാം സ്ഥാനത്തേക്ക് എത്തിച്ചു.\nPrevious articleലണ്ടന് സ്പിരിറ്റിനെ നയിക്കുക ഓയിന് മോര്‍ഗനും ഹീത്തര് നൈറ്റും\nNext articleഗോളുമായി അബ്രഹാം മടങ്ങിയെത്തി, ചെൽസി വീണ്ടും വിജയ വഴിയിൽ


ജയരാജനെ രാജിവയ്പ്പിച്ച പിണറായിക്ക് ജലീലിൻ്റെ കാര്യത്തിൽ മൗനം; മൊഴി പുറത്തുവിടാൻ ജലീൽ തയ്യാറാവണം: സുരേന്ദ്രൻ | K Surendran against KT jaleel\nജയരാജനെ രാജിവയ്പ്പിച്ച പിണറായിക്ക് ജലീലിൻ്റെ കാര്യത്തിൽ മൗനം; മൊഴി പുറത്തുവിടാൻ ജലീൽ തയ്യാറാവണം: സുരേന്ദ്രൻ\nThiruvananthapuram, First Published 12, Sep 2020, 10:45 AM\nഎൻഫോഴ്സ്മെൻ്റ് ഒരു മന്ത്രിയെ ചോദ്യം ചെയ്യുന്നത് സംസ്ഥാന ചരിത്രത്തിൽ ആദ്യത്തെ സംഭവമാണ്.ചിലർ പറയുന്നത് ചട്ടലംഘനത്തെ കുറിച്ച് അന്വേഷിക്കാൻ ആണെന്ന് ആണ്. എൻഫോഴ്‌സ്‌മെന്റ് ചട്ടലംഘനം അന്വേഷിക്കാൻ ഉള്ള ഏജൻസി അല്ല. സ്വർണ്ണക്കടത്ത് കേസിലെ സാമ്പത്തിക ഇടപാടുകൾ ആണ് അവ അന്വേഷിക്കുന്നതെന്ന് സിപിഎം നേതാക്കൾ മനസ്സിലാക്കണം.\nതിരുവനന്തപുരം: സ്വർണക്കടത്ത് കേസിലെ സാമ്പത്തിക ഇടപാട് അന്വേഷിക്കുന്ന ഏജൻസിയാണ് എൻഫോഴ്സ്മെൻ്റ് ഡയറക്ടറേറ്റെന്നും അല്ലാതെ ചട്ടലംഘനത്തെക്കുറിച്ച് അന്വേഷിക്കാനുള്ള സംഘമല്ലെന്നും സിപിഎമ്മുകാർ മനസ്സിലാക്കണമെന്ന് ബിജെപി അധ്യക്ഷൻ കെ.സുരേന്ദ്രൻ. ഗുരുതരമായ ക്രമക്കേടുകൾ കാണിച്ചതിനാലാണ് ജലീലിനെ എൻഫോഴ്സ്മെൻ്റ് ചോദ്യം ചെയ്തത്. എന്നിട്ടും മുഖ്യമന്ത്രി അദ്ദേഹത്തെ പിന്തുണയ്ക്കുന്നത് എന്തിനാണെന്ന് വ്യക്തമല്ല. ഇതിലും ചെറിയ വിവാദത്തിൽ ജയരാജനെ രാജിവയ്പ്പിച്ച മുഖ്യമന്ത്രി ജലീലിൻ്റെ കാര്യത്തിൽ മൗനം പാലിക്കുന്നത് ദുരൂഹമാണെന്നും കെ.സുരേന്ദ്രൻ പറഞ്ഞു.\nഎൻഫോഴ്സ്മെൻ്റെ എന്തെല്ലാം ചോദിച്ചു എന്ന് ജലീൽ വ്യക്തമാക്കണം. സത്യം വിജയിക്കും എന്ന ന്യായീകരണമാണ് ജലീൽ നടത്തുന്നത്. അഭിസാരികയുടെ ചാരിത്ര്യം ഇതിനേക്കാൾ നല്ലതെന്ന് ജലീൽ മനസ്സിലാക്കണം. താങ്കൾ സത്യവാൻ ആണെങ്കിൽ എന്താണ് യഥാർത്ഥത്തിൽ നടന്നത് എന്ന് പറയണം . എന്തിന് സ്വകാര്യ വാഹനത്തിൽ എൻഫോഴ്‌സ്‌മെൻ്റിൻ്റെ അടുത്തേക്ക് പോയെന്ന് വ്യക്തമാക്കണം.\nജലീലിന് ജനങ്ങളോട് വിശദീകരിക്കാൻ ബാധ്യത ഉണ്ട്. ആരും ചോദ്യം ചെയ്‌തില്ല എന്ന് എന്തിന് മാധ്യമങ്ങളോട് കള്ളം പറഞ്ഞു. സ്വപ്നം സുരേഷിനെ ഏതെല്ലാം വിധത്തിൽ ആണ് സഹായിച്ചതെന്ന് ജലീൽ പറയണം. സ്വർണ്ണക്കടത്ത് കേസിൽ താങ്കൾക്ക് ഉള്ള പങ്കാളിത്തം എന്താണ്\nകോണ്സുലേറ്റിന്റെ ക്വുർആൻ അടങ്ങുന്ന കെട്ട് എങ്ങനെ ആണ് സിആർട്ടിന്റെ ഓഫിസിലേക്ക് കൊണ്ട് പോയത്\nലൈഫ് മിഷൻ തട്ടിപ്പ് ഉൾപ്പടെ പല ഇടപാടുകൾ അന്വേഷണത്തിന്റെ പരിധിയിൽ ആണ്. ഇതിൽ ജലീലിന്റെ പങ്ക് എന്താണെന്ന് വ്യക്തമാകേണ്ടതുണ്ട്. പ്രളയാനന്തരം വിവിധ മത, സന്നദ്ധ സ്ഥാപനങ്ങളിലേക്ക് കോടിക്കണക്കിന് രൂപ സാമ്പത്തിക സഹായം ലഭിച്ചിട്ടുണ്ട്. ഇത് ഇഡി അന്വേഷിക്കുന്നുണ്ട്. ഇതിൽ ജലീലിന്റെ പങ്ക് എന്താണ്.\nകള്ളന് കഞ്ഞി വയ്ക്കുക ആണ് മുഖ്യമന്ത്രി. ഇപി ജയരാജനെ താരതമ്യേന നിസാരമായ കേസ് വിജിലൻസ് കണ്ടെത്തിയപ്പോൾ ആണ് പിണറായി വിജയൻ മന്ത്രി സഭയിൽ നിന്ന് പുറത്താക്കിയത്. അതേ പിണറായി വിജയൻ അതീവ ഗൗരവം ഏറിയ കേസിൽ ജലീലിനെ ചോദ്യം ചെയ്യുമ്പോൾ നടപടി എടുക്കാത്തതെന്ത് കൊണ്ടാണ് ?\nജയരാജന് ഇല്ലാത്ത എന്ത് അനുകൂല്യം ആണ് ജലീലിന് മുഖ്യമന്ത്രി നൽകുന്നത്. ന്യൂജൻ സഖാവിനെ എന്ത് കൊണ്ടാണ് മുഖ്യമന്ത്രി സംരക്ഷിക്കുന്നത്. ജലീലിനൊപ്പം പല ഇടപാടുകളിലും മുഖ്യമന്ത്രിക്കും പങ്കാളിത്തം ഉണ്ട് എന്നുള്ളത് കൊണ്ടാണ് നടപടി എടുക്കാൻ പിണറായി വിജയൻ തയ്യാർ ആകാത്തത്.\nറെഡ് ക്രെസെന്റുമായി 200 കോടി രൂപയുടെ ഇടപാട് ആണ് സർക്കാർ ഉദ്ദേശിച്ചിരുന്നത്. കൂട്ടുപ്രതിയാകുമോ എന്ന ഭയമാണ് പിണറായി വിജയും സംഘത്തിനും. ജലീലിനെ അടിയന്തരമായി മന്ത്രിസഭയിൽ നിന്ന് പുറത്താക്കണം. ഇല്ലെങ്കിൽ ശക്തമായ സമരം തുടരും. പ്രതി ചേർത്തിട്ട് അല്ലല്ലോ ജയരാജനെ പുറത്താക്കിയത്. അപ്പോൾ ഇക്കാര്യത്തിൽ എന്താണ് അത്തരം ഒരു നിലപാട് എടുക്കാത്തത്.\nകേന്ദ്ര ഏജൻസികളുടെ അന്വേഷണത്തിൽ മുഖ്യമന്ത്രിക്ക് പോലും സംശയം ഇല്ല. മുഖ്യമന്ത്രിയുടെ പായസം എങ്ങനെ ഉണ്ടായിരുന്നു, പെരുന്നാളും, ഓണവുമൊക്കെ എങ്ങനെ ഉണ്ടായിരുന്നു എന്നല്ലല്ലോ ഇഡി ജലീലിനോട് ചോദിച്ചിരിക്കുക.\nLast Updated 12, Sep 2020, 10:45 AM


kottayam sheba murder police investigation method | കമ്പി വരിഞ്ഞ് ഷോക്കേൽപിക്കാനുള്ള ബുദ്ധി ഒരു വിദഗ്ധന് മാത്രമേ ഉണ്ടാകൂ എന്ന നിഗമനം എത്തിയത് ബിലാലിൽ'; പെട്രോൾ പമ്പിലെ സിസി ക്യാമറയിൽ പതിഞ്ഞ ദൃശ്യം നിർണായക തെളിവായി; പൊലീസ് നടത്തിയത് മാസ് ഓപ്പറേഷൻ; 48 മണിക്കൂറിനുള്ളിൽ അഞ്ച് സംഘങ്ങളായി തിരിഞ്ഞുള്ള അന്വേഷണം; തുമ്പുണ്ടാക്കാൻ ക്രിമിനൽ പശ്ചാത്തലമുള്ളവരെ പ്രത്യേകം ചോദ്യം ചെയ്തു; അയൽക്കാരനായ ബിലാലിനെ കുടുക്കിയത് പൊലീസിന്റെ സൂപ്പർ ബുദ്ധി; കൊട്ടയത്തെ അരും കൊല തെളിയിച്ചത് രണ്ട് പകൽ മാത്രമെടുത്ത് - MarunadanMalayalee.com\nJune 04, 2020 | 12:09 PM IST | Permalink\nകോട്ടയം: താഴത്തങ്ങാടിയിൽ പാട്ടാപ്പകൽ വീട്ടമ്മയെ തലയ്ക്കടിച്ച് കൊലപ്പെടുത്തിയ സംഭവത്തിൽ പ്രതിയെ കുടുക്കിയത് പൊലീസ് ബുദ്ധിതന്നെ. സി.സി. ടിവീ ദൃശ്യങ്ങളും ഷോക്കേൽപ്പിക്കാനുള്ള പ്രതിയുടെ ശ്രമവുമാണ് പ്രതിയിലേക്ക് വേഗത്തിൽ അന്വേഷണ സംഘത്തിന് എത്തിച്ചേരാൻ സാധിച്ചതും. കൊലപാതകത്തിന് ശേഷം ഷീബയുടെ വീടിന് മുൻപിൽ നിർത്തിയിട്ടിരുന്ന കാറുമായാണ് പ്രതി മുഹമ്മദ് ബിലാൽ കടന്നുകളഞ്ഞത്. എന്നാൽ പിടിക്കപ്പെടില്ലെന്ന് ബിലാൽ കരുതിയെങ്കിലും പെട്രോൾ പമ്പിൽ കുടുങ്ങിയ തന്റെ സി.സി ടിവിദൃശ്യങ്ങൾ തന്നെ പൊലീസിന് തുണയായി.\nപ്രതി കൊലനടത്തിയ ശേഷം ഇന്ധനം നിറയ്ക്കാനായി എത്തിയപ്പോൾ ക്യാമറയിൽ പതി്ഞ മുഖം ബിലാലിനോട് സാദൃശ്യം തോന്നി. ഇത് ബിലാലാണ് കൃത്യത്തിന് പിന്നിലെന്ന സംശയം വർധിപ്പിച്ചു.ഇതിന് പുറമേ വീട്ടമ്മയെയും ഭർത്താവ് മുഹമ്മദ് സാലിയെയും ഷോക്കേൽപ്പിക്കാനുള്ള ശ്രമവും പ്രതി ബിലാൽ തന്നെയാണ് എന്ന സംശയം ബലപ്പെടുത്തി. വിദഗ്ധനായ ഒരാൾക്ക് മാത്രമേ ശരീരത്തിൽ കമ്പി ചുറ്റി ഷോക്കേൽപ്പിക്കുക എന്ന ആശയം ഉയർന്നുവരികയുള്ളൂ. ഹോട്ടൽ ജോലി അടക്കം നിരവധി തൊഴിലുകൾ ചെയ്ത് ശീലമുള്ള ആളാണ് ബിലാൽ. പ്ലംബിങ് ,വയറിങ് പോലുള്ള ജോലികൾക്കും ബിലാൽ പോകാറുണ്ട്. ഇതെല്ലാം കൂട്ടിയിണക്കി പൊലീസ് നടത്തിയ ചോദ്യം ചെയ്യലിൽ പ്രതി കുറ്റം സമ്മതിക്കുകയായിരുന്നു.\nകോടതി ഇടപെടലിന് കാത്തു നിൽക്കാതെ കോട്ടയത്തെ ജുമാ മസ്ജിദ് സ്ത്രീൾക്ക് തുറന്നു കൊടുത്തു; താഴത്തങ്ങാടി പള്ളിയുടെ മാതൃകയെ പുകഴ്‌ത്തി ദേശീയ മാദ്ധ്യമങ്ങളും\n48 മണിക്കൂറിനുള്ളിൽ പ്രതിയിലേക്ക് നിർണായക സൂചന ലഭിക്കാനിടയാക്കിയത് പൊലീസിന്റെ ചിട്ടയായ അന്വേഷണം തന്നെയായിരുന്നു.\nപ്രത്യേക സംഘം അഞ്ചായി തിരിഞ്ഞായിരുന്നു അന്വേഷണം. മൂന്നു സിഐ. മാരുടെയും രണ്ടു ഡിവൈ.എസ്‌പി.മാരുടെയും നേതൃത്വത്തിലായിരുന്നു അന്വേഷണം. ഓരോ സംഘത്തിനും ഓരോ ജോലിയും വിഭജിച്ചുനൽകി.ജില്ലാ ക്രൈം ബ്രാഞ്ച് ഡിവൈ.എസ്‌പി. ഗിരീഷ് പി.സാരഥി, കോട്ടയം ഡിവൈ.എസ്‌പി. ആർ.ശ്രീകുമാർ, കോട്ടയം വെസ്റ്റ് എസ്.എച്ച്.ഒ. എം.ജെ.അരുൺ, കുമരകം എസ്.എച്ച്.ഒ. ബാബു സെബാസ്റ്റ്യൻ, പാമ്പാടി എസ്.എച്ച്.ഒ. യു.ശ്രീജിത്ത് എന്നിവർക്കായിരുന്നു നേതൃത്വം.കുമരകം, താഴത്തങ്ങാടി, ഇല്ലിക്കൽ, ചെങ്ങളം ഭാഗങ്ങളിലെ ക്രമിനൽ പശ്ചാത്തലമുള്ളവരെ മുഴുവൻ പൊലീസ് വിളിപ്പിച്ചിരുന്നു. പൊലീസ് നായ ഓടിച്ചെന്ന താഴത്തങ്ങാടി പാലത്തിന് സമീപം സംഭവദിവസം സംശയകരമായി കണ്ടവരുടെ വിവരങ്ങളും ശേഖരിച്ചിരുന്നു.\nതാഴത്തങ്ങാടി സ്വദേശി തന്നെയായ 23 കാരനായ മുഹമ്മദ് ബിലാൽ ഷീബയുടെ അയൽവാസിയാണ്. അതിനാൽ തന്നെ ഇവർ പരിചയക്കാരാണ്.\nമോഷണമായിരുന്നു പ്രതിയുടെ ലക്ഷ്യമെന്ന് കോട്ടയം എസ്‌പി ജയദേവ് മാധ്യമങ്ങളോട് പറഞ്ഞു. പെട്ടെന്നുള്ള പ്രകോപനം കൊലപാതകത്തിൽ കലാശിക്കുകയായിരുന്നുവെന്ന് പ്രതിയുടെ കുറ്റസമ്മത മൊഴിയിൽ പറയുന്നു.\nതിങ്കളാഴ്ച വൈകുന്നേരമാണ് താഴത്തങ്ങാടി പാറപ്പാടം ഷാനി മൻസിൽ ഷീബ (60)യെ കൊല്ലപ്പെട്ടനിലയിൽ കണ്ടെത്തിയത്. ഭർത്താവ് മുഹമ്മദ് സാലി (65) ഗുരുതരനിലയിൽ കോട്ടയം മെഡിക്കൽ കോളേജ് ആശുപത്രിയിൽ ചികിത്സയിലാണ്. ഷീബയുടെ അയൽവാസിയാണ് ബിലാൽ. അതിനാൽ ഇവർ പരിചയക്കാരാണ്. ഈ പരിചയം മുതലാക്കിയാണ് ബിലാൽ രാവിലെ വീട്ടിൽ എത്തിയത്. മോഷണശ്രമം തടയാൻ ശ്രമിച്ചതാണ് പ്രകോപനത്തിന് കാരണം. ആദ്യം ഭർത്താവിനെയാണ് ആക്രമിച്ചത്. തുടർന്നാണ് ഷീബയ്ക്ക് നേരെ ആക്രമണം നടന്നത്. ടീപോയ് ഉപയോഗിച്ചാണ് ആക്രമിച്ചത്. ആക്രമണത്തിന്റെ തുടക്കത്തിൽ തന്നെ ടീപോയി ഒടിഞ്ഞതിനെ തുടർന്ന് ഒടിഞ്ഞ ഭാഗം ഉപയോഗിച്ച് വീണ്ടും ആക്രമിച്ച് മരണം ഉറപ്പാക്കാൻ പ്രതി ശ്രമിച്ചതായി എസ്‌പി പറയുന്നു.\nമോഷണമായിരുന്നു പ്രതിയുടെ ലക്ഷ്യം. ഷീബയുമായി സാമ്പത്തിക ഇടപാടുകൾ ഒന്നും ഉണ്ടായിരുന്നില്ല. ഷീബ കൊല്ലപ്പെട്ട ശേഷം അടുക്കളയിലെ ഗ്യാസ് സിലിണ്ടർ തുറന്നുവിട്ട് തെളിവ് നശിപ്പിക്കാൻ ശ്രമിച്ചു. ഇതിന് പുറമേ ഷോക്കേൽപ്പിച്ച് കൊല്ലാനുള്ള ശ്രമവും നടത്തിയതായി എസ് പി പറയുന്നു. ഷീബ കൊല്ലപ്പെട്ടെന്ന് ഉറപ്പാക്കിയ പ്രതി മുറിയിൽ കയറി സ്വർണാഭരണങ്ങൾ കവർന്നു. തുടർന്ന് ഷീബ ധരിച്ചിരുന്ന സ്വർണാഭരണങ്ങളും കൈക്കലാക്കി. തുടർന്ന് മുൻവശത്തെ വാതിൽ വഴിയാണ് പുറത്തേയ്ക്ക പോയത്. ഇതിന് മുന്നോടിയായി വീട്ടിനകത്ത് നിന്ന് കാറിന്റെ താക്കോൽ കൈവശപ്പെടുത്തി. മുൻവശത്ത് കിടന്നിരുന്ന വാഗൺ ആർ കാർ എടുത്തുകൊച്ചിയിലേക്ക് പ്രതി കടന്നുകളയുകയായിരുന്നു. ഏകദേശം രാവിലെ എട്ടരയോടെയാണ് സംഭവം നടന്നതെന്നും എസ്‌പി പറഞ്ഞു.\nസിസിടിവി ദൃശ്യങ്ങളുടെ സഹായത്തോടെയാണ് പ്രതിയെ പിടികൂടിയത്. സിസിടിവി ദൃശ്യങ്ങളിൽ മുഹമ്മദ് ബിലാലിനോടുള്ള സാദൃശ്യമാണ് പ്രതിയെ പിടികൂടാൻ സഹായിച്ചത്. കൊച്ചിയിൽ നിന്നാണ് പ്രതിയെ പിടികൂടിയത്. ഹോട്ടൽ ജീവനക്കാരനാണ് ബിലാൽ. ഇതിന് പുറമേ പ്ലംബിങ് പോലുള്ള പണികളും ചെയ്തിരുന്നു. ഷോക്കേൽപ്പിക്കാൻ കമ്പി ശരീരത്തിൽ ചുറ്റിയത് ഉൾപ്പെടെയുള്ള സംഭവികാസങ്ങൾ കേന്ദ്രീകരിച്ച് നടത്തിയ അന്വേഷണത്തിൽ വിദഗ്ധനായ ഒരാൾക്ക് മാത്രമേ ഇത് ചെയ്യാൻ സാധിക്കുകയുള്ളൂ എന്ന് മനസിലായി. ഈ അന്വേഷണം ബിലാലാണ് കൃത്യത്തിന് പിന്നിലെന്ന സംശയം വർധിപ്പിച്ചതായി എസ്‌പി പറയുന്നു.\nകുമരകം- വൈക്കം-ആലപ്പുഴ വഴി കൊച്ചിയിലേക്ക് കടന്ന യുവാവിനെ അന്വേഷണത്തിനിടെ പിടികൂടുകയായിരുന്നു. കൊച്ചിയിലേക്ക് വരുംവഴി രണ്ട് പെട്രോൾ പമ്പുകളിൽ പ്രതി കയറിയിരുന്നു. ഇവിടെ നിന്ന് ലഭിച്ച സിസിടിവി ദൃശ്യങ്ങളാണ് കേസിൽ വഴിത്തിരിവായത്. ഇന്ധനം നിറയക്കാനാണ് ഇദ്ദേഹം പമ്പിലെത്തിയത്. കോട്ടയം ആലപ്പുഴ അതിർത്തിയിലെ പെട്രോൾ പമ്പിൽവച്ചായിരുന്നു ഇന്ധനം നിറച്ചത്. കേസിൽ കൂട്ടുപ്രതികൾ ഇല്ലെന്നും എസ്‌പി ജയദേവ് പറയുന്നു.


കാലവര്‍ഷക്കെടുതി ; നേപ്പാളില് 16 മരണം, 22 പേരെ കാണാതായി | Sutharya Keralam\nകാലവര്‍ഷക്കെടുതി ; നേപ്പാളില് 16 മരണം, 22 പേരെ കാണാതായി\nനേപ്പാളില് കാലവര്‍ഷം ശക്തി പ്രാപിച്ചതോടെ വിവിധ ജില്ലകളിലായി വെള്ളപ്പൊക്കവും മണ്ണിടിച്ചിലും മൂലം 16 മരണവും 11പേര്‍ക്ക് പരിക്കേറ്റതായും റിപ്പോര്‍ട്ടുകള്. 22 പേര്‍ക്കായുള്ള തിരച്ചില് തുടരുന്നുവെന്നും ദുരിത ബാധിതര്‍ക്കായുള്ള അവശ്യസേവനങ്ങള് സര്‍ക്കാര് നല്‍കി വരുന്നതായും ആരോഗ്യമന്ത്രാലയം അറിയിച്ചു.\nകഴിഞ്ഞ ഒരാഴ്‌ചയായുള്ള കനത്ത മഴയിലും മണ്ണിടിച്ചിലിലും രാജ്യത്താകമാനം നാശനഷ്‌ടങ്ങളുണ്ടായി. സിന്ധുപാല്‍ചോക്ക്, മനാങ് ജില്ലകളാണ് ഉയര്‍ന്ന അളവില് ബാധിക്കപ്പെട്ട പ്രദേശങ്ങള്.\nമണ്‍സൂണ് ആരംഭിക്കുന്നതോടെ വര്‍ഷം തോറും 100ലധികം പേരാണ് രാജ്യത്ത് മണ്ണിടിച്ചിലിലും വെള്ളപ്പൊക്കത്തിലും മരിക്കുന്നത്. അതേസമയം രാജ്യത്തുടനീളം മഴ തുടരുന്ന സാഹചര്യത്തില് വിവിധ പ്രാദേശിക ഭരണകൂടങ്ങള് (ഡി‌എ‌ഒ) ജനങ്ങള്‍ക്ക് ജാഗ്രതാ നിര്‍ദേശം നകിവരുന്നു.\nPrevious articleകൊവിഡ് മൂന്നാം തരംഗം എട്ടാഴ്ചയ്ക്കകം; മുന്നറിയിപ്പുമായി എയിംസ് മേധാവി\nNext articleഇന്ധനവില വര്‍ധന: റോഡില് വാഹനങ്ങള് നിര്‍ത്തിയിട്ട് പ്രതിഷേധം